Укараненне МІАА БДПУ ўзбагачае традыцыйныя методыкі новымі эфектыўнымі візуальна-нагляднымі сродкамі навучання. Маецца на ўвазе мультымедыйны праектар, інтэрактыўная дошка, графічны планшэт, дакумент-камера, лічбавы мікраскоп. Пералічанае абсталяванне дазваляе не толькі ўзмацніць візуалізацыю пры рабоце з картамі, слайдамі і відэа, але і рэалізаваць франтальную дэманстрацыю дробнай маторыкі (напрыклад, маніпуляцыі з рэактывамі падчас хімічнага доследу, правядзенне фізічнага эксперыменту і г. д.). Асаблівую цікавасць для студэнтаў уяўляюць віртуальныя лабараторныя практыкумы па біялогіі і хіміі.